અંદાજે ૧ કરોડ લોકોએ આ જાહેરખબરો જોઈ હતી. અમેરિકાની વસતી ૩૨ કરોડ છે. તેમાંથી ૧ કરોડ લોકોએ આ જાહેરખબર જોઈ. તેમાંથી ૪૪ ટકાએ ચૂંટણી પહેલાં જોઈ અને 56 ટકાએ ચૂંટણી પછી. આમ જોવામાં આવે તો નાનકડાં વર્ગને આ જાહેરખબરોએ પ્રભાવિત કર્યા હશે તો કર્યા હશે. પરંતુ વિશ્વ માટે આ ચોંકાવનારી વાત જરૂર છે. આ બધું બહાર આવ્યું એટલે ફેસબૂક (એમ સમજોને કે માર્ક ઝૂકરબર્ગ) ડાહીડાહી વાતો કરવા લાગ્યું છે. તે કહે છે કે આ જાહેરખબરો તેના વિશ્વને જોડવાના અને તેનાં બીજાં મૂલ્યોની વિરુદ્ધ છે. કોઈએ માર્કભાઈને પૂછવું જોઈએ કે જાહેરખબરો લેતી વખતે આ ડહાપણ કેમ ન સૂજ્યું ? ત્યારે પગ નીચે રેલો નહોતો આવ્યો એટલે ?